smcproject/ml-wiki-sentences huggingface dataset:
ലൈംഗികമായി ബന്ധപ്പെടുന്ന സമയത്ത് കടുത്ത വേദനയോ ബുദ്ധിമുട്ടോ അനുഭവപ്പെടാനും ചെറിയ മുറിവുകൾ, പോറലുകൾ എന്നിവ ഉണ്ടാകുവാനും രതിമൂർച്ഛ ഇല്ലാതാകാനും കാരണമാകാം.
സ്ത്രീകൾക്ക് അത് ലൈംഗിക വിരക്തിക്കും ചിലപ്പോൾ പങ്കാളിയോട് അകൽച്ചയ്ക്കും കാരണമാകാറുണ്ട്.
സ്ത്രീകളുടെ ഇത്തരം ബുദ്ധിമുട്ടുകൾ തിരിച്ചറിയാതെ അവരെ പഴിക്കുന്നവരും കുറവല്ല.
എന്നാൽ ശാസ്ത്രീയമായ മാർഗങ്ങളിലൂടെ ഈ പ്രശ്നം പരിഹരിക്കാവുന്നതാണ്.
ബന്ധപ്പെടുന്ന സമയത്ത് ഏതെങ്കിലും ഗുണമേന്മയുള്ള കൃത്രിമ സ്നേഹകങ്ങൾ (ലൂബ്രിക്കന്റ് ജെല്ലി) ഉപയോഗിക്കുക വഴി ഈ അവസ്ഥ പരിഹരിക്കാം.
അതുവഴി വേദനയും ബുദ്ധിമുട്ടും കുറയുകയും ലൈംഗിക ആസ്വാദ്യതയും താല്പര്യവും വർധിക്കുകയും ചെയ്യുന്നു.
ഇന്ന്‌ ഫാർമസി, സൂപ്പർമാർക്കറ്റ്, ഓൺലൈൻ സ്റ്റോർ തുടങ്ങിയവ വഴി മികച്ച ലൂബ്രിക്കന്റുകൾ ലഭ്യമാണ്.
ഒരു ഡോക്ടറുടെ നിർദേശപ്രകാരം ഈസ്ട്രജൻ അടങ്ങിയ ക്രീം യോനിയിൽ ഉപയോഗിക്കുന്നത് ഏറ്റവും ഫലപ്രദമായ ചികിത്സയാണ്.
ഇത് യോനീചർമത്തിന്റെ കട്ടി വർധിക്കാനും, യോനിയുടെ സ്വഭാവികമായ ഈർപ്പവും ഇലാസ്തികതയും നിലനിർത്താനും, ഇടയ്ക്ക് ഉണ്ടാകുന്ന അണുബാധ തടയുവാനും രതിമൂർച്ഛയ്ക്കും ഫലപ്രദമാണ്.
ശരിയായ ലൈംഗികബന്ധം യോനിയുടെ ആകൃതിയും രക്തയോട്ടവും നിലനിർത്തുകയും, പൊതുവായ ആരോഗ്യം മെച്ചപ്പെടുത്തുകയും, വസ്തി പ്രദേശത്തെ മസിലുകളുടെ ബലവും രക്തയോട്ടവും വർധിപ്പിക്കുകയും അജിതേന്ദ്രിയം ഉണ്ടാകാനുള്ള സാധ്യത കുറക്കുകയും ചെയ്യുന്നു.
അണുബാധ ഉള്ളവർ ഒരു ഗൈനക്കോളജിസ്റ്റിനെ കണ്ടു വിദഗ്ദ ചികിത്സ സ്വീകരിക്കുക തന്നെ വേണം.
യോനിയുടെ ആരോഗ്യം
പലവിധ ആരോഗ്യപ്രശ്നങ്ങളും യോനിയെ ബാധിക്കാറുണ്ട്.
യോനിയിൽ അനുഭവപ്പെടുന്ന അസ്വസ്ഥതയും എരിച്ചിലുമാണ് യോനി അണുബാധ അഥവാ രോഗാണുബാധ.
വളരെ സാധാരണമായി കാണപ്പെടുന്ന ഈ രോഗം ശരിയായ ചികിത്സ ലഭ്യമായില്ലെങ്കിൽ ഗുരുതരമാകാറുണ്ട്.
ചിലരിൽ ഇതിന് ലക്ഷണങ്ങൾ ഉണ്ടാകാറില്ല.
യോനിയിൽ നിന്നും അസാധാരണമായ രൂക്ഷമായ ഗന്ധത്തോട് കൂടിയ സ്രവം പുറത്തുവരിക, യോനിയ്ക്ക് ചുറ്റും ചൊറിച്ചിൽ അനുഭവപ്പെടുക, മൂത്രമൊഴിക്കുമ്പോൾ വേദനയോ പുകച്ചിലോ അനുഭവപ്പെടുക.
ലൈംഗിക ബന്ധത്തിലേർപ്പെടുമ്പോൾ വേദനയോ പ്രയാസമോ ഉണ്ടാവുക, യോനിയിൽ അസ്വസ്ഥത, യോനിയിൽ നിന്ന് അസാധാരണമായ രക്തസ്രാവം തുടങ്ങിയവയാണിത്.
പല കാരണങ്ങൾ കൊണ്ടാണ് സ്ത്രീകളിൽ യോനി അണുബാധയുണ്ടാവുന്നത്.
ചിലപ്പോൾ ബാക്ടീരിയ, ഫംഗസ്, പ്രോട്ടോസോൺ എന്നിവ കൊണ്ടോ, ആർത്തവവിരാമവുമായി ബന്ധപ്പെട്ടോ, അലർജി മൂലമോ, സുരക്ഷിതമല്ലാത്ത ലൈംഗികബന്ധം മൂലമോ  ഇതുണ്ടാകാം.
ഇത് ഒഴിവാക്കാൻ ചില കാര്യങ്ങൾ ശ്രദ്ധിക്കേണ്ടതുണ്ട്.
യോനി വൃത്തിയാക്കാൻ സോപ്പ്, ലായനി, സ്പ്രേ  തുടങ്ങിയവ യോനിയിൽ ഉപയോഗിക്കുന്നത് അണുബാധ ഉണ്ടാകാൻ ഒരു കാരണമാണ്.
അതിനാൽ ഇവ യോനി ഭാഗത്ത്‌ ഉപയോഗിക്കാതിരിക്കുക.
യോനി വൃത്തിയാക്കുവാൻ ശുദ്ധജലം തന്നെ ധാരാളമാണ്.
മറ്റൊന്ന്  യോനി മുന്നിൽനിന്നും പിന്നിലേക്ക് മാത്രം തുടയ്ക്കുക മറിച്ചായാൽ മലദ്വാരത്തിന് സമീപത്തുള്ള ബാക്റ്റീരിയ യോനിയിലേക്ക് വ്യാപിക്കാനിടയാകും, ആർത്തവകാലങ്ങളിൽ പാഡ് അഥവാ പിരീഡ് കപ്പ് കൃത്യമായ ഇടവേളകളിൽ മാറ്റി ഉപയോഗിക്കാൻ ശ്രദ്ധിക്കുക.
മധ്യവയസ്ക്കരിൽ ആർത്തവവിരാമവുമായി ബന്ധപെട്ടു ഈസ്ട്രജന്റെ കുറവുമൂലം യോനിയിൽ മാറ്റങ്ങൾ ഉണ്ടാകാം.
ഇത് അണുബാധക്ക് ഇടയാക്കും.
യോനിഭാഗത്തെ രോമങ്ങൾ ക്ഷ്വരം അഥവാ ഷേവ് ചെയ്യുന്നത് ഒഴിവാക്കുക.
ഷേവ് ചെയ്യുമ്പോൾ ഉണ്ടാകുന്ന സൂക്ഷ്മമായ മുറിവുകൾ വഴി രോഗാണുബാധ വേഗം പടരാനുള്ള സാധ്യതയുണ്ട്.
സുരക്ഷിതമായ ലൈംഗികബന്ധത്തിൽ മാത്രം ഏർപ്പെടുകയോ അല്ലെങ്കിൽ ഗർഭനിരോധന ഉറ അഥവാ കോണ്ടം നിർബന്ധമായും ഉപയോഗിക്കുക.
ഇതുവഴി പങ്കാളിയിൽ നിന്നും ലൈംഗികബന്ധത്തിലൂടെ പകരുന്ന അനേകം രോഗാണുബാധകൾ നല്ലൊരു പരിധിവരെ തടയാൻ സാധിക്കും.
ലൈംഗികബന്ധത്തിന് മുൻപും ശേഷവും മൂത്രമൊഴിക്കുന്നത് അണുബാധ ഒഴിവാക്കാൻ സഹായിക്കും.
യോനിയിൽ നിന്നും സ്വഭാവികമല്ലാത്ത രീതിയിൽ രക്തസ്രാവമോ മറ്റോ ഉണ്ടായാൽ ഉടനടി ഒരു ഡോക്ടറെ കണ്ടു ചികിത്സ തേടുന്നതാവും ഉത്തമം, കാരണം ഇത് ഗർഭാശയമുഖ കാൻസർ പോലെയുള്ള ചില രോഗങ്ങളുടെ ലക്ഷണം കൂടിയാകാനുള്ള സാധ്യത തള്ളിക്കളയാനാകില്ല.
മറ്റു ചിലപ്പോൾ  മധുവിധു കാലഘട്ടത്തിലോ ലൈംഗികബന്ധം ആരംഭിക്കുമ്പോഴോ ഇത്തരം പ്രശ്നങ്ങൾ ഉണ്ടാകാറുണ്ട്.
ഹണിമൂൺ സിസ്റ്റയ്‌റ്റിസ് (honeymoon cystitis) എന്നറിയപ്പെടുന്ന രോഗമാണ് ഇത്.
യോനിയെ ബാധിച്ചേക്കാവുന്ന സുരക്ഷിതമല്ലാത്ത ലൈംഗിക ബന്ധത്തിലൂടെ പകരുന്ന രോഗങ്ങളാണ് (എസ്ടിഐ) എച്ച്ഐവി, ഹ്യൂമൺ പാപ്പിലോമ വൈറസ്, ജനിറ്റൽ ഹെർപെസ്, ട്രൈക്കോമോണിയാസിസ് എന്നിവ.
ഇവയും മറ്റ് എസ്ടിഐകളും പകരുന്നത് തടയാൻ ആരോഗ്യ സ്രോതസ്സുകൾ സുരക്ഷിതമായ ലൈംഗിക രീതികൾ ശുപാർശ ചെയ്യുന്നു.
സുരക്ഷിതമായ ലൈംഗികതയിൽ സാധാരണയായി സ്ത്രീ കോണ്ടം (സ്ത്രീകൾക്ക് കൂടുതൽ നിയന്ത്രണം നൽകുന്നു), പുരുഷ കോണ്ടം എന്നിവ ഉൾപ്പടെയുള്ള ഗർഭനിരോധന ഉറകളുടെ ഉപയോഗം ഉൾപ്പെടുന്നു.
ഇവ യോനിയുമായി ശുക്ലം, സ്നേഹദ്രവം എന്നിവയുടെ നേരിട്ടുള്ള സമ്പർക്കം  തടയുന്നതിലൂടെ രണ്ട് തരങ്ങൾക്കും ഗർഭധാരണവും രോഗാണു പകർച്ചയും നല്ലൊരു പരിധിവരെ തടയാൻ കഴിയും.
എന്നിരുന്നാലും, എസ്ടിഐകൾ തടയുന്നതിന് സ്ത്രീ കോണ്ടം പുരുഷ കോണ്ടം പോലെ ഫലപ്രദമാണോ എന്നതിനെക്കുറിച്ച് കാര്യമായ ഗവേഷണങ്ങൾ നടന്നിട്ടില്ല.
സ്ത്രീകളുടെ കോണ്ടം യോനിയിൽ വഴുതി ശുക്ലം ചൊരിയാം എന്നതിനാൽ പുരുഷ ഗർഭനിരോധന ഉറകളേക്കാൾ അവയ്ക്ക്ക്ക്ക്ക് ഗർഭത്തിൽ നിന്ന് സംരക്ഷണം അൽപ്പം കുറവാണ്.
എന്നാൽ ശരിയായ രീതിയിൽ ഉപയോഗിക്കുക ആണെങ്കിൽ ഇതും വളരെ ഫലപ്രദമാണ്.
യോനിസങ്കോചം (വാജിനിസ്മസ്)
ലൈംഗികബന്ധമോ , ആർത്തവ ടാമ്പൂണ് പോലെയുള്ളവ ഉപയോഗിക്കുന്നതോ, മെൻസ്ട്രുവൽ കപ്പോ , ചിലപ്പോൾ യോനിപരിശോധനയോ പോലും ദുഷ്ക്കരമോ  വേദനാജനകമോ ആക്കുന്ന ഒരു അവസ്ഥയാണ് യോനീസങ്കോചം അഥവാ വാജിനിസ്‍മസ് അല്ലെങ്കിൽ വജൈനിസ്മസ് (Vaginismus).
ബോധപൂർവ്വമല്ലാത്ത യോനിപേശിയുടെ സങ്കോചങ്ങളാണ് ഈ അവസ്ഥയ്ക്ക് കാരണമാകുന്നത്.
യോനിയുടെ സങ്കോചവികാസങ്ങൾ നിയന്ത്രിക്കുന്ന മസിലുകൾ വലിഞ്ഞു മുറുകി ബന്ധപ്പെടാൻ സാധിക്കാതെ വരുന്നതും അസ്സഹനീയമായ വേദനയും ഇതിന്റെ പ്രധാന ലക്ഷണമാണ്.
സ്ത്രീ  പങ്കാളിക്ക് യോനിയിൽ ലൈംഗിക ബന്ധത്തിന് ആവശ്യമായ വികാസമോ, നനവോ (ലൂബ്രിക്കേഷൻ അഥവാ രതിസലിലം ) ഉണ്ടാകാനുള്ള സാധ്യതയും കുറവായിരിക്കും.
അതോടൊപ്പം പുരുഷ പങ്കാളിക്ക് ലിംഗ പ്രവേശനം സാധിക്കാതെ വരുന്നതും, ചിലപ്പോൾ ഉദ്ധാരണശേഷിക്കുറവും അനുഭവപ്പെടാം.
ഇത്തരം അവസ്ഥമൂലം വന്ധ്യത പോലെയുള്ള പ്രശ്നങ്ങളും, ബന്ധങ്ങളുടെ തകർച്ചയും ഉണ്ടായി കാണാറുണ്ട്.
യോനിസങ്കോചത്തിന് ശാരീരികവും മാനസികവും സാമൂഹികവുമായ കാരണങ്ങൾ ഉണ്ട് എങ്കിലും പ്രധാനമായും ഇതൊരു മാനസികമായ പ്രശ്നം തന്നെ ആണ്.
പ്രധാനമായും ലൈംഗിക ബന്ധത്തോടുള്ള ഭയം, സംഭോഗം വേദന ഉളവാക്കുമോയെന്ന ഭയം,  ലൈംഗികതയോടുള്ള വെറുപ്പ്, ലൈംഗിക താല്പര്യക്കുറവ്, ലൈംഗികതയെക്കുറിച്ചുള്ള ശാസ്ത്രീയമായ അറിവില്ലായ്മ, പാപചിന്ത, തെറ്റായ ധാരണകൾ,   നേരത്തേ അനുഭവിക്കേണ്ടി വന്നിട്ടുള്ള ലൈംഗികപീഡനത്തിന്റെ ഓർമ്മകൾ, വൈവാഹിക ബലാത്സംഗം, പങ്കാളിയോടുള്ള അടുപ്പക്കുറവ് തുടങ്ങിയവയൊക്കെ വജൈനിസ്മസിന് കാരണമാകുന്ന മാനസികമായ ഘടകങ്ങൾ ആണ്‌.
മനസിന്റെ ആഴങ്ങളിൽ അറിയാതെ കിടക്കുന്ന ഇത്തരം കാര്യങ്ങൾ ഒരുപക്ഷെ വ്യക്തി ബോധപൂർവം ശ്രമിച്ചാലും മാറിക്കൊള്ളണമെന്നില്ല.
ശാരീരികമായ കാരണങ്ങളിൽ മൂത്രാശയ അണുബാധ, യോനിഭാഗത്തെ അണുബാധ, പ്രസവത്തിന് വേണ്ടി യോനി ഭാഗത്ത്‌ ചെയ്യുന്ന എപ്പിസിയോട്ടമി എന്നറിയപ്പെടുന്ന കീറൽ, ഫൈബ്രോയ്ഡ് മുഴകൾ,  എൻഡോമെട്രിയോസിസ് തുടങ്ങിയ രോഗങ്ങൾ, യോനിവരൾച്ച, മലബന്ധം, പെൺചേലാകർമ്മം തുടങ്ങിയവ സ്ത്രീകൾക്ക് വേദനാജനകമായ ലൈംഗികബന്ധം ഉണ്ടാകാൻ കാരണമാകും.
ഈ വേദന ഭയത്തിലേക്കും താല്പര്യക്കുറവിലേക്കും പിന്നീട് വജൈനിസ്മസ് എന്ന അവസ്ഥയിലേക്കും നയിക്കാറുണ്ട്.
മധ്യവയസ്ക്കരിൽ ആർത്തവവിരാമത്തിന് ശേഷം യോനിചർമ്മം വരണ്ടു നേർത്തു വരിക, ലൈംഗികബന്ധത്തിൽ കടുത്ത വേദന, ബുദ്ധിമുട്ട് എന്നിവ ഉണ്ടായേക്കാം.
ഇതും ക്രമേണ യോനീസങ്കോചത്തിലേക്ക് നയിക്കാം.
അതിനാൽ ഏതു പ്രായക്കാരായ സ്ത്രീകളിലും യോനി സങ്കോചം ഉണ്ടാകാം.
ഈ സാഹചര്യത്തിൽ പങ്കാളി ബന്ധപ്പെടാൻ നിർബന്ധിച്ചാൽ അത് പ്രശ്നം കൂടുതൽ വഷളാക്കുകയേയുള്ളു എന്ന് മാത്രമല്ല അത് സ്ത്രീയുടെ ഉള്ള ലൈംഗികതാല്പര്യത്തെ കൂടി ഇല്ലാതാക്കുകയും മാനസിക നിലയെ മോശമായി ബാധിക്കുകയും ചെയ്യും.
ലൈംഗിക ബന്ധത്തിന് ശ്രമിച്ചാൽ യോനിയിലേക്ക് ലിംഗ പ്രവേശനം സാധിക്കാതെ വരികയും, കഠിനമായ വേദന ഉണ്ടാകുകയും, സംഭോഗം പരാജയത്തിൽ കലാശിക്കുകയും ചെയ്യും.
ഇതെപ്പറ്റി ശാസ്ത്രീയമായി അറിവില്ലാത്ത പങ്കാളികൾ പരസ്പരം കുറ്റപ്പെടുത്തുന്നതും പതിവായേക്കാം.
വിദഗ്ദരുടെ നേതൃത്വത്തിൽ ശരിയായ  ചികിത്സ കൊണ്ട് ഇത്തരം പ്രശ്നങ്ങൾ പരിഹരിക്കാവുന്നതേയുള്ളൂ.
എന്നാൽ ലജ്ജയോ മടിയോ വിചാരിച്ചു പലരും ഇത്തരം പ്രശ്നങ്ങൾക്ക് ചികിത്സ തേടാറില്ല.
ടോപ്പിക്കൽ തെറാപ്പി, പെൽവിക് ഫ്ലോർ തെറാപ്പി അഥവാ കെഗൽ വ്യായാമം , ഡയലേറ്റർ തെറാപ്പി, കോഗ്നിറ്റീവ് ബിഹേവിയറൽ തെറാപ്പി, ഈസ്ട്രജൻ തെറാപ്പി തുടങ്ങിയ വിവിധ ചികിത്സാ മാർഗങ്ങൾ ഇന്ന് വികസിച്ചു വന്നിട്ടുണ്ട്.
പ്രാഥമികമായ രീതികളിൽ ഫാർമസിയിലും മറ്റും ലഭ്യമായ കൃത്രിമ സ്നേഹകങ്ങൾ അഥവാ ഗുണമേന്മയുള്ള ലൂബ്രിക്കന്റ് ജെല്ലി ഉപയോഗിക്കുന്നത്  ഫലം ചെയ്യും.
ഗൈനക്കോളജിസ്റ്റ്, സെക്സോളജിസ്റ്റ്, സൈക്യാട്രിസ്റ്റ്, ക്ലിനിക്കൽ സൈക്കോളജിസ്റ്റ് തുടങ്ങിയ വിദഗ്ദരുടെ സേവനം ഇത്തരം അവസ്ഥകളിൽ  പ്രയോജനപ്പെടുത്താം .
ഇത് കൂടി കാണുക ലിംഗം ശിശ്നം വൃഷണ സഞ്ചി വൃഷണം ഭഗം ആർത്തവം ആർത്തവവിരാമം യോനീ വരൾച്ച രതിസലിലം യോനീസങ്കോചം സ്ത്രീ ലൈംഗിക ഉത്തേജന വൈകല്യം കുടുംബാസൂത്രണം കൃത്രിമ സ്നേഹകങ്ങൾ രതിമൂർച്ഛ രതിമൂർച്ഛയില്ലായ്മ വേദനാജനകമായ ലൈംഗികബന്ധം സ്ത്രീകൾക്കുള്ള കോണ്ടം
വന്ധ്യത ഇംഗ്ലീഷ് വിലാസം https://ml.wikipedia.org/wiki/Infertility
വന്ധ്യത എന്നത് ഒരു വ്യക്തിക്കോ മൃഗത്തിനോ സസ്യത്തിനോ പ്രകൃതിദത്ത മാർഗങ്ങളിലൂടെ പുനരുൽപ്പാദിപ്പിക്കാനുള്ള അവസ്ഥയാണ്.
ഇത് സാധാരണയായി ആരോഗ്യമുള്ള ഒരു മുതിർന്ന വ്യക്തിയുടെ സ്വാഭാവിക അവസ്ഥയല്ല, പ്രത്യേകിച്ചും ചില യൂസോഷ്യൽ സ്പീഷീസുകൾ (മിക്കവാറും ഹാപ്ലോഡിപ്ലോയിഡ് പ്രാണികൾ) ഒഴികെ.
ഒരു മനുഷ്യന്റെ അല്ലെങ്കിൽ മൃഗങ്ങളുടെ കുഞ്ഞുങ്ങളുടെയോ സാധാരണ അവസ്ഥയാണ്, കാരണം അവർ പ്രായപൂർത്തിയായിട്ടില്ല , ഇത് ശരീരത്തിന്റെ പ്രത്യുൽപാദന ശേഷിയുടെ തുടക്കമാണ്.
മനുഷ്യരിൽ, സ്ത്രീ-പുരുഷ പങ്കാളികൾ കുടുംബാസൂത്രണ മാർഗങ്ങൾ ഒന്നും തന്നെ ഉപയോഗിക്കാതെ സ്ഥിരമായി ലൈംഗിക ബന്ധത്തിൽ ഏർപ്പെട്ട് ഒരു വർഷത്തിന് ശേഷം ഗർഭിണിയാകാൻ കഴിയാത്തതാണ് വന്ധ്യത.
വന്ധ്യതയ്ക്ക് നിരവധി കാരണങ്ങളുണ്ട്, ചിലത് മെഡിക്കൽ ഇടപെടലിന് ചികിത്സിക്കാൻ കഴിയും.
1997-ലെ കണക്കുകൾ സൂചിപ്പിക്കുന്നത്, ലോകമെമ്പാടുമുള്ള ഭിന്നലിംഗക്കാരായ ദമ്പതികളിൽ അഞ്ച് ശതമാനത്തോളം പേർക്കും വന്ധ്യതയുമായി ബന്ധപ്പെട്ട പരിഹരിക്കാനാകാത്ത പ്രശ്‌നമുണ്ട്.
എന്നിരുന്നാലും, നിരവധി ദമ്പതികൾ, കുറഞ്ഞത് ഒരു വർഷമെങ്കിലും സ്വമേധയാ കുട്ടികളില്ലാത്ത അവസ്ഥ അനുഭവിക്കുന്നു: 12% മുതൽ 28% വരെയാണ് കണക്കാക്കുന്നത്.
മനുഷ്യരിൽ കുട്ടികളുണ്ടാകാത്ത അവസ്ഥയെയാണ്‌ വന്ധ്യത എന്നു പറയുന്നത്.
ഇൻഫെർട്ടിലിറ്റി (Infertility) എന്ന് ഇംഗ്ലീഷിൽ പറയുന്നു.
കൂടുതൽ വ്യക്തമായി നിർ‌വചിക്കുകയാനെങ്കിൽ കുറഞ്ഞത് ഒരു വർഷം എങ്കിലും ഒന്നിച്ചു താമസിക്കുകയും സ്വാഭാവികമായ ലൈംഗിക ബന്ധത്തിൽ ഏർപ്പെടുകയും ചെയ്യുന്ന  ദമ്പതികൾക്ക് ഒരു വർഷത്തിന് ശേഷവും ഗർഭധാരണം സാധിക്കാത്ത അവസ്ഥയെയാണ് വന്ധ്യത എന്നു പറയുന്നത്.
ആർത്തവചക്രത്തിന്റെ ഏകദേശം മദ്യഭാഗത്തായി വരുന്ന അണ്ഡവിസർജന കാലത്താണ് (ovulation) സ്ത്രീകളിൽ ഗർഭധാരണ സാധ്യത ഏറ്റവും കൂടുതലുണ്ടാവുക.
ആർത്തവം ആരംഭിക്കുന്ന ദിവസം ഒന്ന് എന്ന് കണക്കാക്കിയാൽ ഒൻപതാം ദിവസത്തിനും പതിനെട്ടാം ദിവസത്തിനുമിടക്കാവും ഓവുലേഷൻ നടക്കാൻ സാധ്യത കൂടുതൽ.
ഈ ദിവസങ്ങളിൽ കുറച്ചു മാസമെങ്കിലും നിരോധനമാർഗമൊന്നുമില്ലാതെ സംഭോഗത്തിൽ ഏർപ്പെട്ടിട്ടും ഗർഭധാരണം നടന്നില്ലെങ്കിൽ അത് വന്ധ്യത മൂലമാകാം.
ആർത്തവചക്രവും സുരക്ഷിതകാലവും ശാസ്ത്രീയമായി മനസിലാക്കിയാൽ ഓവുലേഷൻ സാധ്യത തിരിച്ചറിയാം.
സ്ത്രീക്ക് ഉണ്ടാകുന്ന രതിമൂർച്ഛ പോലും ഗർഭധാരണത്തിനുള്ള സാധ്യത കൂട്ടുന്നു എന്ന് പഠനങ്ങൾ പറയുന്നു.
ഗർഭാശയത്തിൽ നിന്നുമുള്ള സ്രവങ്ങളുടെ തകരാറു മൂലം പുരുഷബീജങ്ങൾക്ക് ഗർഭപാത്രത്തിൽ എത്തിച്ചേരാൻ കഴിയാതെ വരുന്നതും, ഗർഭപാത്രത്തിലെ തകരാറുകൾ, ഗർഭാശയ മുഴകൾ ( ട്യൂമർ ), അണ്ഡവാഹിനിക്കുഴലിലെ തകരാറുകൾ, അണ്ഡവിസർജനം അഥവാ ഓവുലേഷന്റെ പ്രശ്നങ്ങൾ, പിസിഓഎസ് (PCOS), അനാരോഗ്യകരമായ  ജീവിതശൈലി, ഈസ്ട്രജൻ ഹോർമോൺ വ്യതിയാനങ്ങൾ എന്നിവമൂലവും വന്ധ്യത ഉണ്ടാകാം.
യോനീസങ്കോചം ( വജൈനിസ്മസ് ), യോനീ വരൾച്ച , യോനിയിലെ അണുബാധ, എൻഡോമെട്രിയോസിസ് , ഗർഭാശയ മുഴകൾ തുടങ്ങിയ ഗർഭാശയ രോഗങ്ങൾ തുടങ്ങിയവ മൂലമുണ്ടാകുന്ന വേദനാജനകമായ ലൈംഗികബന്ധം , ലൈംഗിക താൽപര്യക്കുറവ്, മാനസിക പ്രശ്നങ്ങൾ, അലൈംഗികത തുടങ്ങി പല കാരണങ്ങൾ കൊണ്ടും ശരിയായി ലൈംഗികബന്ധത്തിൽ ഏർപ്പെടാൻ കഴിയാതെ വരാറുണ്ട്.
ഇത് മൂലം ഗർഭധാരണം തടസ്സപ്പെടുന്നു.
സ്ത്രീകളുടെ ആദ്യത്തെ പ്രസവം 23 വയസിനും 32 വയസിനും ഇടയിലാകുന്നതാണ് ഏറ്റവും നല്ലത് എന്ന് വൈദ്യശാസ്ത്ര രംഗത്തെ ഗവേഷണങ്ങൾ തെളിയിക്കുന്നു.
ഇതാണ് അമ്മയുടെയും കുഞ്ഞിന്റെയും  ആരോഗ്യത്തിനു ഏറെ ഗുണകരം.
19 വയസിന് മുൻപും 35 വയസിന് ശേഷവുമുള്ള പ്രസവം പല പ്രശ്നങ്ങൾക്കും കാരണമാകാറുണ്ട്.
കൗമാരപ്രായത്തിലെ പ്രസവം മാതൃശിശു മരണത്തിന്റെ ഒരു മുഖ്യ കാരണമായി പറയുന്നുണ്ട്.
കൗമാരക്കാരിയായ അമ്മയുടെ കുട്ടികളിൽ തൂക്കക്കുറവ് തുടങ്ങിയ നിരവധി ആരോഗ്യ പ്രശ്നങ്ങളും സാധാരണമാണ്.
മിക്ക രാജ്യങ്ങളിലും 18 വയസിന് മുൻപ് നടക്കുന്ന ലൈംഗിക ചൂഷണം ഒരു ഗുരുതരമായ കുറ്റകൃത്യമായി കണക്കാക്കി വരുന്നു.
സ്ത്രീകളിൽ 35 വയസിന് ശേഷം ഗർഭധാരണ ശേഷി കുറഞ്ഞു വരുന്നു.
നാൽപ്പത് വയസിന് ശേഷം ഗർഭധാരണം നടക്കാനുള്ള സാധ്യത പിന്നെയും കുറയുന്നു.
ഏകദേശം 45-55 വയസ്സിനുള്ളിൽ ആർത്തവവിരാമം അഥവാ മെനോപോസ് ആകുന്നതോടെ സ്ത്രീകളിലെ പ്രത്യുത്പാദനശേഷി പൂർണ്ണമായും ഇല്ലാതാകുന്നു.
എന്നാൽ ഇന്ന് 80 ശതമാനത്തിലധികം സ്ത്രീകളിലും വന്ധ്യതയുടെ യഥാർത്ഥ കാരണം കണ്ടെത്താൻ കഴിയാറുണ്ട്.
അതിനാൽ ഇതിനു ഫലപ്രദമായ ചികിൽസ നൽകുവാൻ സാധിക്കും.
പുരുഷ വന്ധ്യത
പുരുഷവന്ധ്യതയുടെ കാരണം കൃത്യമായി നിർണയിക്കാനും ചികിത്സിച്ചു ഭേദമാക്കാനും പലപ്പോഴും കഴിയാറില്ല.
ലോകാരോഗ്യ സംഘടനയുടെ മാനദണ്ഡങ്ങളിൽ മിനിമം ബീജസംഖ്യ 20 ദശലക്ഷമാണെങ്കിൽ മാത്രമേ ഗർഭധാരണം നടക്കുകയുള്ളൂ എന്നായിരുന്നു മുമ്പ് കണക്കാക്കിയിരുന്നത്.
അത്രയുമില്ലെങ്കിൽ ബീജസംഖ്യ (കൗണ്ട്) കുറവാണെന്നു കണക്കാക്കിയിരുന്നു.
തെറ്റായ ഭക്ഷണരീതി, പോഷകാഹാരക്കുറവ്, ശാരീരിക വ്യായാമക്കുറവ് , പുകവലി , അതിമദ്യാസക്തി തുടങ്ങിയ ലഹരി വസ്തുക്കളുടെ ഉപയോഗം, ചില രോഗങ്ങൾ എന്നിവയൊക്കെയാണ് ബീജസംഖ്യ കുറയാനുള്ള കാരണങ്ങളായി പറയുന്നത്.
എന്നാൽ ബീജസംഖ്യ കുറയുന്നത് വന്ധ്യത വർധിക്കുന്നതിന്റെ കാരണമായി പറയുവാൻ സാധിക്കില്ല.
കാരണം ആരോഗ്യമുള്ള ഒരൊറ്റ ബീജമേ ഉള്ളൂവെങ്കിലും ഗർഭധാരണം നടക്കാൻ സാധ്യതയുണ്ട്.
എന്നാൽ മിക്കപ്പോഴും അങ്ങനെ സംഭവിക്കാറില്ല.
കൂടുതൽ പുരുഷൻമാർക്കും ബീജസംഖ്യയിലെ കുറവാണ്‌ വന്ധ്യതാ പ്രശ്‌നത്തിനു കാരണം.
സാധാരണ ഗതിയിൽ പുരുഷന്മാരിൽ 45 വയസ് വരെ സാധാരണ ഗതിയിൽ പിതാവ് ആകുന്നതിനു പ്രശ്നങ്ങൾ ഉണ്ടാകാറില്ല.
എന്നാൽ 45 വയസിന് ശേഷം പുരുഷന്മാരിൽ ശുക്ലത്തിന്റെ ഗുണമേന്മ കുറഞ്ഞു വരികയും,  പ്രായമേറെയുള്ള പിതാവിന്റെ കുട്ടികളിൽ ഓട്ടിസ്റ്റിക് ഡിസോർഡർ പോലെയുള്ള  രോഗങ്ങൾ, മാനസിക പ്രശ്നങ്ങൾ തുടങ്ങിയവ  ഉണ്ടാകാൻ സാധ്യത വർധിക്കുകയും ചെയ്യുന്നു.
പുരുഷ ആർത്തവവിരാമം അഥവാ ആൻഡ്രോപോസ് മുതലായ പ്രശ്നങ്ങളും ഈ ഘട്ടത്തിൽ പുരുഷൻമാർക്ക് ഉണ്ടാകാം.
ടെസ്റ്റോസ്റ്റിറോൺ ഹോർമോണിലുണ്ടാകുന്ന വ്യതിയാനങ്ങൾ, വൃഷണവീക്കം , വെരിക്കോസിൽ, വൃഷണത്തിൽ സ്ഥിരമായി ചൂട് ഏൽക്കുക, പതിവായി ബൈക്ക്‌ യാത്ര ചെയ്യുക തുടങ്ങി പല കാരണങ്ങൾ കൊണ്ടും പുരുഷവന്ധ്യത ഉണ്ടാവാം.
ലിംഗ ഉദ്ധാരണശേഷിക്കുറവ് , ലൈംഗികതാൽപര്യക്കുറവ്, മാനസിക പ്രശ്നങ്ങൾ മുതലായവ മൂലം ലൈംഗികബന്ധം നടക്കാത്തത് ഒരു കാരണമാണ്.
മാനസികവും ശാരീരികവുമായി മറ്റു പ്രശ്‌നങ്ങളൊന്നുമില്ലെങ്കിൽ ചികിത്സകൊണ്ട് ഒരു നിശ്ചിത ശതമാനം ആളുകളുടെയും വന്ധ്യതാ പ്രശ്‌നത്തിനു വേഗത്തിൽ പരിഹാരം കാണുവാൻ സാധിക്കും.
എന്നിരുന്നാലും ആധുനിക വൈദ്യ ശാസ്ത്രത്തിന്റെ വളർച്ചയാൽ ഇന്ന് പ്രായമേറെയുള്ള പുരുഷന്മാരും, പലവിധ പ്രശ്നങ്ങൾ ഉള്ളവരും ആരോഗ്യമുള്ള കുട്ടികൾക്ക് ജന്മം കൊടുക്കാറുണ്ട്.
ദമ്പതിമാരുടെ പ്രായം, ജീവിതരീതി, ആരോഗ്യാവസ്ഥ , ലൈംഗികബന്ധത്തിന്റെ സ്വഭാവം, രോഗങ്ങൾ, ലഹരി ഉപയോഗം, ഉറക്കക്കുറവ് തുടങ്ങിയ പല അവസ്ഥകളും ഇതിനു കാരണമാകുന്നു.
അമിതമായി എണ്ണ, കൊഴുപ്പ്, മധുരം, ഉപ്പ്, അന്നജം എന്നിവ അടങ്ങിയ അനാരോഗ്യകരമായ ഭക്ഷണം വന്ധ്യത ഉണ്ടാകാൻ പ്രധാന കാരണമാണ്.
വറുത്തതും പൊരിച്ചതുമായ ഭക്ഷണങ്ങൾ, പലഹാരങ്ങൾ, ചോറ്, ബിരിയാണി, നെയ്യ് തുടങ്ങിയവ ഉദാഹരണം.
ശാരീരിക വ്യായാമക്കുറവ് , അമിതവണ്ണം തുടങ്ങിയവയെല്ലാം പ്രമേഹം , ഹൃദ്രോഗം , പിസിഒഎസ് എന്നിവയും വന്ധ്യതയ്ക്കുള്ള സാധ്യത വർദ്ധിപ്പിക്കുന്ന മറ്റ് രോഗങ്ങൾ എന്നിവയ്ക്കും കാരണമാകും.
പഴങ്ങൾ, പച്ചക്കറികൾ, ഇലക്കറികൾ, പരിപ്പുവർഗങ്ങൾ, മത്സ്യം, മുട്ട, കൊഴുപ്പ് നീക്കിയ പാൽ തുടങ്ങിയവ ഉൾപ്പെടുന്ന പോഷകസമൃദ്ധമായ ഭക്ഷണങ്ങളും ദീർഘകാലത്തേക്ക് സമീകൃതാഹാരവും  തിരഞ്ഞെടുക്കുന്നത് ലൈംഗികവും പ്രത്യുൽപാദനപരവുമായ ആരോഗ്യത്തിന് വളരെ നല്ലതാണ്.
പതിവായ വ്യായാമം ശരീരത്തിലെ രക്തയോട്ടം, ഹോർമോൺ സന്തുലിതാവസ്ഥ, പൊതുവായ ആരോഗ്യം തുടങ്ങിയവ മെച്ചപ്പെടുത്തുകയും ഇത് ലൈംഗികശേഷിയും പ്രത്യുത്പാദന ആരോഗ്യവും മെച്ചപ്പെടുത്തുകയും ചെയ്യുന്നു.
പുകവലി അല്ലെങ്കിൽ പുകയില ഉപഭോഗം ലൈംഗികവും പ്രത്യുൽപാദനപരവുമായ ആരോഗ്യത്തെ വളരെയധികം ബാധിക്കും.
പുരുഷന്മാരിൽ ഇത് ശുക്ലത്തിന്റെ ഗുണനിലവാരം കുറയ്ക്കുകയും, ഹോർമോൺ അസന്തുലിതാവസ്ഥയിലേക്ക് നയിക്കുകയും ലിംഗത്തിന്റെ ഉദ്ധാരണശേഷിക്കുറവിന് കാരണമാകുകയും ചെയ്യും.
അമിതമായി മദ്യപിക്കുന്നത് പുരുഷന്മാരിൽ ബീജത്തിന്റെ ആരോഗ്യത്തിനെ ബാധിക്കാറുണ്ട്.
സ്ത്രീകളിൽ ഇത് അസാധാരണമായ ആർത്തവചക്രം, അണ്ഡോത്പാദന തകരാറുകൾ എന്നിവയിലേക്ക് നയിക്കുന്നു.
ഇതെല്ലാം വന്ധ്യതക്ക് കാരണമാകാം.
ഉറക്കക്കുറവ് ശരീരഭാരം വർദ്ധിക്കാനും ഹോർമോൺ സന്തുലനത്തെ ബാധിക്കുവാനും പ്രമേഹം, രക്താതിമർദ്ദം തുടങ്ങിയ വിട്ടുമാറാത്ത രോഗങ്ങൾക്ക് കാരണമാവുകയും, ഇത് വന്ധ്യതയ്ക്കുള്ള സാധ്യത വർദ്ധിപ്പിക്കുകയും ചെയ്യുന്നു.
ശരീരഭാരം കൂടുതലുള്ള സ്ത്രീപുരുഷന്മാരിൽ വന്ധ്യതയുടെ നിരക്ക് കൂടുതലാണെന്ന് പഠനങ്ങൾ പറയുന്നു.
വിവാഹശേഷം 75-80 ശതമാനം സ്ത്രീകൾക്കും സധാരണഗതിയിൽ ഒരു വർഷത്തിനകം തന്നെ ഗർഭധാരണം നടക്കും.
പിന്നീടുള്ളവരിൽ പകുതി ദമ്പതികൾക്കും അടുത്ത ആറു മാസത്തിനകം ഗർഭധാരണം സാധിക്കും.
ഈ രീതിയിൽ ഒന്നര വർഷത്തിനകം 90 ശതമാനം പേർക്കും ഗർഭധാരണമുണ്ടാകാറുണ്ട്.
ബാക്കി വരുന്ന 10 ശതമാനം പേർക്കാണ് വന്ധ്യതാ ചികിത്സ ആവശ്യമായി വരികയുള്ളു.
വിവാഹശേഷം ഒരു വർഷമെങ്കിലും ഒരുമിച്ചു  കഴിഞ്ഞു ഗർഭനിരോധനമാർഗങ്ങൾ ഒന്നുമില്ലാതെ  ലൈംഗികബന്ധത്തിലേർപ്പെട്ടിട്ടും ഗർഭധാരണം നടക്കുന്നില്ലെങ്കിൽ മാത്രമേ ചികിത്സ തുടങ്ങേണ്ട ആവശ്യമുള്ളു.
↑ Chowdhury SH, Cozma AI, Chowdhury JH.
↑ ↑ {{ cite journal }} : Invalid | display-authors=6 ( help )
കന്യാചർമ്മം കന്യാചർമ്മത്തിന്റെ സ്കീമാറ്റിക് ഡ്രോയിംഗ്.
യോനീമുഖത്തെ ഭാഗികമായി ചുറ്റിയരീതിയിൽ കാണപ്പെടുന്ന ഇലാസ്തികതയുള്ള നേർത്ത കോശപടലമാണ് കന്യാചർമ്മം .
( ഇംഗ്ലീഷ് : ഹൈമെൻ /Hymen).
യോനീമുഖത്തിന്റെ ഒരു ഭാഗമായ കന്യാചർമ്മം യോനിയുണ്ടാക്കിയിരിക്കുന്ന തരം കോശങ്ങളാൽ രൂപപ്പെട്ടിരിക്കുന്നു.
കന്യാചർമ്മം ശരീരത്തിലോ പ്രത്യുൽപാദന വ്യവസ്ഥയിലോ ഒരു ഉദ്ദേശ്യവും നിറവേറ്റുന്നില്ല.
പെൺകുട്ടികളിൽ ഇത് ചന്ദ്രക്കലയുടെ ആകൃതിയിലാണ് കൂടുതലും കാണപ്പെടുന്നത്.
ഋതുമതിയാകുന്നതോടെ  ഈസ്ട്രജൻ എന്ന സ്ത്രീ ഹോർമോണിന്റെ പ്രവർത്തനഫലമായി ഇത് കൂടുതൽ ഇലാസ്തികതയുള്ളതായി മാറുന്നു.
കന്യാചർമ്മം യോനിയിലെ ഉള്ളിലെ അതേ നിറമാണ് എന്നത്കൊണ്ടു  തന്നെ പൊതുവേ കാണാൻ സാധിക്കില്ല, മാത്രമല്ല വിരലുകൊണ്ട് പോലും ഇത് മനസ്സിലാക്കാൻ സാധിക്കുകയില്ല.
പല രീതിയിൽ ഒരു വ്യക്തിക്ക് കന്യാചർമ്മം നഷ്ടപ്പെടാം.
‌ ലൈംഗികബന്ധത്തിൽ മാത്രമല്ല, യോനി കഴുകുമ്പോഴോ, സൈക്കിൾ ചവിട്ടുമ്പോഴോ, മെൻസ്ട്രൽ കപ്പിന്റെ ഉപയോഗം മൂലമോ, കായികാദ്ധ്വാനങ്ങളിലോ, നൃത്തത്തിലോ, യോഗ ചെയ്യുമ്പോഴോ, യോനിയുടെ ഉൾഭാഗത്തെ ഉത്തേജിപ്പിക്കുന്ന രീതിയിൽ സ്വയംഭോഗം ചെയ്താലോ ഇതിന് അല്പം പരിക്ക് പറ്റാം, ചിലപ്പോൾ പരിക്ക് പറ്റാതെയുമിരിക്കാം.
അതല്ലാതെ കന്യാചർമ്മം പൂർണമായി നഷ്ടപെടുന്ന സാഹചര്യം തീരെ കുറവാണ്.
പലരിലും ഇത് കൊണ്ടൊന്നും കന്യാചർമത്തിന് യാതൊരു കുഴപ്പവും ഉണ്ടാകുന്നില്ല.
അതിനാൽ കന്യാചർമ്മം ഉള്ള ഒരു സ്ത്രീ കന്യക (വിർജിൻ)  ആയിക്കൊള്ളണമെന്നില്ല, കന്യാചർമ്മം ഇല്ലായെന്നുള്ളത് കന്യകയല്ല എന്നതിന് തെളിവുമല്ല.
കന്യാചർമ്മവും ലൈംഗികബന്ധവും
കന്യാചർമവുമായി ബന്ധപെട്ടു പല തെറ്റിദ്ധാരണകളും സമൂഹത്തിൽ കാണപ്പെടാറുണ്ട്.
ഇവയിൽ പലതും സ്ത്രീകളെ മോശമായി ബാധിക്കാറുണ്ട്.
ചില സംസ്കാരങ്ങളിൽ നവദമ്പതികളുടെ കിടക്കയിൽ വെള്ള വസ്ത്രങ്ങൾ വിരിക്കുന്നത് ഇങ്ങനെ ഉണ്ടാകുന്ന രക്തസ്രാവം പരിശോധിക്കാൻ വേണ്ടിയാണെന്ന് പറയപ്പെടുന്നു.
സ്ത്രീകളുടെ ചാരിത്ര്യം പുരുഷാധിപത്യ സമൂഹം ഉറപ്പ് വരുത്തിയിരിക്കുന്നതും അങ്ങനെ ആയിരുന്നു.
എന്നാൽ ഇത് തികച്ചും തെറ്റാണ് എന്ന് പഠനങ്ങൾ തെളിയിക്കുന്നു.
കന്യാചർമത്തിൽ വലിയതോതിൽ രക്തപ്രവാഹം ഉണ്ടാകുന്ന തരത്തിലുള്ള രക്തക്കുഴലുകൾ ഒന്നും തന്നെയില്ല.
സ്ത്രീകളിൽ ലൈംഗിക ഉത്തേജനമുണ്ടാകുമ്പോൾ യോനിഭാഗത്തേക്കുള്ള രക്തപ്രവാഹം വർധിക്കുകയും, യോനീപേശികൾ വികസിക്കുകയും, വഴുവഴുപ്പ് നൽകുന്ന സ്നേഹദ്രവങ്ങൾ (Vaginal Lubrication) ഉത്പാദിപ്പിക്കപ്പെടുകയും ചെയ്യുന്നു; തുടർന്ന് രക്തം വരാനും വേദന ഉണ്ടാകുവാനുമുള്ള സാധ്യത തീരെ കുറവാണ്.
എന്നാൽ യോനിയിൽ ആവശ്യമായ ലൂബ്രിക്കേഷനോ പേശികൾക്ക് വികാസമോ ഇല്ലെങ്കിൽ രക്തം പൊടിയാനും വേദനയുണ്ടാകുവാനും സാധ്യതയുണ്ട്.
ഘർഷണം കാരണം വരണ്ട യോനിയിലുണ്ടാകുന്ന ചെറിയ മുറിവുകളും പോറലുകളുമാണിതിനു കാരണം.
പങ്കാളിയോടുള്ള പരിചയക്കുറവും ഉത്കണ്ഠയും മാനസിക സമ്മർദവും സ്ത്രീകളിൽ ഉത്തേജനം ഉണ്ടാകാതിരിക്കാൻ ഒരു കാരണമാണ്.
ഇത് ഭാവിയിൽ സ്ത്രീകളിൽ ലൈംഗികതാല്പര്യക്കുറവിലേക്ക് നയിക്കാനും, വേദനാജനകമായ ലൈംഗികബന്ധം ഉണ്ടാകുവാനും  ഇടയാക്കാറുണ്ട്.
യോനിയിൽ ആഘാതമുണ്ടാക്കുന്ന തരത്തിലുള്ള ക്രൂരമായ ലൈംഗിക പീഡനവും രക്തസ്രാവം ഉണ്ടാകാൻ മറ്റൊരു കാരണമാണ്.
വജൈനിസ്മസ് അഥവാ യോനീസങ്കോചം , വൾവോഡയനിയ, യോനിയിലെ അണുബാധ, എൻഡോമെട്രിയോസിസ് , ഗർഭാശയ മുഴകൾ, ഗർഭാശയ കാൻസർ, മലബന്ധം, ബാഹ്യകേളിയുടെ കുറവ്, ലൂബ്രിക്കേഷന്റെ അഭാവം അഥവാ യോനീ വരൾച്ച , പ്രമേഹം തുടങ്ങിയ പ്രശ്നങ്ങൾ ഉള്ളവർക്ക് ലൈംഗികമായി ബന്ധപ്പെടുമ്പോൾ വേദനയും ബുദ്ധിമുട്ടും ഉണ്ടാകാറുണ്ട്.
ഇവയൊന്നും കന്യാചർമവുമായി യാതൊരു ബന്ധവുമില്ല.
ഉഭയ സമ്മതത്തോടെയും,  സന്തോഷകരമായ നേരവും മാത്രം ലൈംഗിക ബന്ധത്തിന് തിരഞ്ഞെടുക്കുകയും, ആവശ്യത്തിന് സമയം തൃപ്തികരമായ ബാഹ്യകേളി അഥവാ ആമുഖലീലകൾക്ക് (ഫോർപ്ലേ/foreplay) ചിലവഴിക്കേണ്ടതും ശരിയായ ലൂബ്രിക്കേഷന്   അനിവാര്യമാണ്.
ആദ്യമായി ലൈംഗിക ബന്ധത്തിൽ ഏർപ്പെടുമ്പോൾ ഫാർമസിയിൽ ലഭ്യമായ ഏതെങ്കിലും മികച്ച ജലാധിഷ്ഠിത ലൂബ്രിക്കന്റ് ജെല്ലി അല്ലെങ്കിൽ കൃത്രിമ സ്നേഹകങ്ങൾ (ഉദാ: കെവൈ ജെല്ലി) ഉപയോഗിക്കുന്നത് ഗുണകരമാണ് എന്ന് ആരോഗ്യവിദഗ്ധർ പറയുന്നു.
മേല്പറഞ്ഞ കാര്യങ്ങളിൽ ശാസ്ത്രീയമായ അറിവുള്ളവരിൽ ഇത്തരം പ്രശ്നങ്ങളും കുറവായിരിക്കും.
സംഭോഗവേളയിൽ യോനി ഭാഗത്ത്‌ നിന്നും അമിതമായ രക്തസ്രാവം ഉണ്ടാവുകയാണെങ്കിൽ ഒരു ഡോക്ടറെ കണ്ടു പരിശോധിക്കേണ്ടത് അനിവാര്യമാണ്.
കന്യകാത്വം കണ്ടുപിടിക്കാൻ ശാസ്ത്രീയമായി ഒരു മാർഗവും നിലവിലില്ല.
കന്യക എന്ന അവസ്ഥയെ കുറിക്കാൻ കന്യചർമ്മം നിരീക്ഷിക്കുന്നതിനെ ചോദ്യം ചെയ്തു വരുന്നു.
എന്നാൽ ഇന്നും ചില രാജ്യങ്ങളിൽ കന്യകാത്വം പരിശോധിക്കുന്നത് കന്യചർമ്മത്തിന്റെ അവസ്ത പരിശോധിച്ചാണ്.
ഹൈമെനോപ്ലാസ്റ്റി
കൃത്രിമ കന്യകാത്വം സൃഷ്ടിക്കാൻ ഹൈമെനോപ്ലാസ്റ്റി എന്ന ശസ്ത്രക്രിയ ചെയ്തു വരുന്നുണ്ട്.
ഇതല്ലാതെ കന്യാചർമ്മത്തിനുണ്ടാകുന്ന ചെറിയ പരിക്കുകൾ സ്വയം സുഖപ്പെടാറുണ്ട്.
അവ്യക്തമായ കന്യാചർമ്മം
പല തരത്തിലുള്ള കന്യാചർമ്മങ്ങൾ ഉണ്ട്.
ഏകദേശം 2,000 സ്ത്രീകളിൽ ഒരാൾക്ക് കന്യാചർമ്മം വികസിക്കുന്നില്ല.
കന്യാചർമ്മത്തിന് ഒരു ദ്വാരം ഉണ്ടാകണമെന്നില്ല.
ഇതിനെ "അവ്യക്തമായ കന്യാചർമ്മം" എന്ന് വിളിക്കുന്നു.
ഈ സാഹചര്യത്തിൽ ആർത്തവ ദ്രാവകം (പിരീഡ് ബ്ലഡ്) പുറത്തേക്ക് പോകാൻ ഒരു ദ്വാരം ശസ്ത്രക്രിയയിലൂടെ നടത്തുന്നു.
പണ്ടുകാലം മുതലേ ആദ്യലൈംഗിക ബന്ധം മൂലം കന്യാചർമ്മത്തിനു ഛേദം സംഭവിക്കുമെന്ന് കരുതി വന്നിരുന്നു.
എന്നാൽ ശാസ്ത്രീയ പഠനങ്ങളിൽ ആദ്യ ലൈംഗിക ബന്ധത്തിൽ തീർച്ചയായും രക്ത്സ്രാവം ഉണ്ടായിക്കൊള്ളമെന്നില്ല എന്ന് കണ്ടെത്തി.
പല രാജ്യങ്ങളും ചേർത്ത് നടത്തിയ പഠനത്തിൽ 50% അധികം സ്ത്രീകളും ആദ്യ ലൈംഗികബന്ധത്തിൽ തന്നെ രക്തം വന്നതായി സൂചിപ്പിച്ചു.
ഇവരിൽ വേദനയുടെ അളവ് വ്യത്യസ്തമായിരുന്നു.
എല്ലാ സ്ത്രീകളിലും വേദനയുണ്ടായിരുന്നില്ല.
ബലാൽസ്തംഗത്തിനിരയായ കൗമാരപ്രായക്കാരായ പെൺകുട്ടികളിൽ നടത്തിയ പല പഠനങ്ങളിലും ആദ്യപരിശോധനയിൽ തന്നെ കന്യാചർമ്മത്തിനു ഭംഗം വന്നതായി കാണിക്കുന്നില്ല.
25%-ത്തിലും കുറവ് പെൺകുട്ടികളിലാണ് കന്യാചർമ്മം പൊട്ടിയതായി കണ്ടെത്തിയത്.
വജൈനിസ്മസ് അഥവാ യോനീസങ്കോചം
കൃസരി അവലംബം ↑ ↑ ↑ ↑ ↑ ↑ {{ cite journal }} :  CS1 maint: unflagged free DOI ( link ) ↑ ↑ ↑ ↑ ↑ ↑ ↑ Chang, Lisbeth and Muram, David.
(2002) "Pediatric Adolescent Gynecology" in DeCherney, Alan H. and Nathan, Lauren.
Current Obstetric Gynecological Diagnosis Treatment , 9th edition, McGraw-Hill, 598-602.
↑ ↑ ↑ ↑ ↑ {{ cite journal }} :  CS1 maint: multiple names: authors list ( link ) ↑ 1 2
കല്പന കാർത്തിക്
കൽപന കാർത്തിക് (ജനനം മോനാ സിംഗ്; 19 ഓഗസ്റ്റ് 1931) ഒരു റിട്ടയർ ചെയ്ത ഹിന്ദി ചലച്ചിത്ര നടിയാണ്.
1950-കളിൽ ആറ് സിനിമകളിൽ അഭിനയിച്ചു.
അന്തരിച്ച ഹിന്ദി ചലച്ചിത്ര നടനും ചലച്ചിത്ര നിർമ്മാതാവുമായ ദേവ് ആനന്ദിന്റെ വിധവയാണ് അവർ.
ഷിംലയിലെ സെന്റ് ബെഡെസ് കോളേജിൽ പഠിക്കുമ്പോൾ മോനാ സിംഗ് ഒരു സൗന്ദര്യ റാണിയായിരുന്നു.
1951-ൽ ബാസി എന്ന ചിത്രത്തിലൂടെ നവകേതൻ ഫിലിംസിന്റെ ചേതൻ ആനന്ദ് അവരെ സിനിമകളിൽ അവതരിപ്പിച്ചു.
തുടർന്നുള്ള അവളുടെ എല്ലാ ചിത്രങ്ങളിലും അവൾ പ്രവർത്തിച്ച ദേവ് ആനന്ദിനൊപ്പം അഭിനയിച്ചു.
അവളുടെ സ്‌ക്രീൻ നാമം - കൽപന കാർത്തിക് - ചേതൻ ആനന്ദ് ഈ കാലയളവിൽ അവൾക്ക് നൽകി.
ആധിയാൻ (1952), ഹംസഫർ (1953), ടാക്സി ഡ്രൈവർ (1954), ഹൗസ് നമ്പർ 44 (1954), നൗ ദോ ഗ്യാര (1957) എന്നിവയായിരുന്നു അവരുടെ മറ്റ് ചിത്രങ്ങൾ.
ശോഭന സമർത്ത് ഇംഗ്ലീഷ് വിലാസം https://ml.wikipedia.org/wiki/Shobhna_Samarth
ഇന്ത്യൻ ചലച്ചിത്ര നടിയും മറാത്തി വംശത്തിന്റെ സംവിധായകയും നിർമ്മാതാവുമായിരുന്നു ശോഭന സമർത്ത് (17 നവംബർ 1916 - 9 ഫെബ്രുവരി 2000).
ഹിന്ദി ചലച്ചിത്രമേഖലയിലെ ടോക്കി സിനിമകളുടെ ആദ്യ നാളുകളിൽ കരിയർ ആരംഭിച്ച അവർ മറാത്തി സിനിമയിലൂടെയാണ് തുടക്കം കുറിച്ചത്.
അവരുടെ ആദ്യത്തെ ഹിന്ദി ചിത്രമായ "നിഗാഹെൻ നഫ്രത്ത്" 1935 ൽ പുറത്തിറങ്ങി.
രാമ രാജ്യയിൽ (1943) സീതയെ അവതരിപ്പിച്ചതിനാലാണ് അവർ ഏറ്റവും കൂടുതൽ ഓർമ്മിക്കപ്പെടുന്നത്.
1997-ൽ ഫിലിംഫെയർ സ്‌പെഷ്യൽ അവാർഡിന് അർഹയായി.
2000 ഫെബ്രുവരി 9 ന് മഹാരാഷ്ട്രയിലെ പൂനെയിൽ വച്ച് ശോഭന മരിച്ചു.
1916 നവംബർ 17 ന് ബ്രിട്ടീഷ് ഇന്ത്യയിലെ ബോംബെ പ്രസിഡൻസിയിലെ ബോംബെയിൽ സരോജ് ശിലോത്രിയായി ശോഭന സമർത്ത് ജനിച്ചു.
ബോംബെയിൽ ശിലോത്രി ബാങ്ക് ആരംഭിച്ച പ്രഭാകർ ശിലോത്രിയുടെയും റട്ടൻ ബായ്യുടെയും മകളാണ് ശോഭന.
1936 ൽ മറാത്തിയിൽ "ഫ്രോണ്ടിയേഴ്സ് ഓഫ് ഫ്രീഡം" എന്ന സിനിമയിൽ റട്ടൻ ബായ് അഭിനയിച്ചിട്ടുണ്ട്.
ശോഭന തുടക്കത്തിൽ ബോംബെ കത്തീഡ്രൽ സ്കൂളിൽ ഒരു വർഷം പഠിച്ചു.
1928-ൽ അവളുടെ പിതാവിന് സാമ്പത്തിക നഷ്ടം സംഭവിക്കുകയും ബിസിനസ്സ് പൂർണമായും ഇല്ലാതാകുകയും ചെയ്തതോടെ 1931 ൽ കുടുംബം ബാംഗ്ലൂരിലേക്ക് മാറി.
അവിടെ ശോഭന ബാൾഡ്വിൻ ഗേൾസ് ഹൈസ്കൂളിൽ ചേർന്നു.
ഉപജീവനത്തിനായി അച്ഛൻ സ്വകാര്യ ട്യൂഷനുകൾ നൽകുകയും അമ്മ മറാത്തി സ്കൂളിൽ പഠിപ്പിക്കുകയും ചെയ്തു.
എന്നാൽ അതേ വർഷം ഡിസംബറിൽ ശോഭനയുടെ പിതാവ് ഹൃദയാഘാതത്തെ തുടർന്ന് മരിച്ചു.
അതിനാൽ അമ്മയും മകളും അമ്മാവന്റെ കൂടെ താമസിക്കാൻ ബോംബെയിലേക്ക് മടങ്ങി.
ശോഭന ഒരു കോൺവെന്റ് സ്കൂളിൽ പഠിച്ചുവെങ്കിലും മെട്രിക്കുലേഷൻ പൂർത്തിയാക്കാൻ കഴിഞ്ഞില്ല.
മുംബൈയിലെ വൈൽ പാർലെയിൽ നിന്നുള്ള സംവിധായകനും ഛായാഗ്രാഹകനുമായ കുമാർസെൻ സമർത്തിനെയാണ് ശോഭന വിവാഹം കഴിച്ചത്.
നൂതൻ , തനുജ , ചതുര, ജയ്ദീപ് എന്നിവരായിരുന്നു അവരുടെ മക്കൾ.
പിന്നീട് ദമ്പതികൾ സൗഹാർദ്ദപരമായി പിരിഞ്ഞു.
അതിനുശേഷം നടൻ മോട്ടിലാൽ രാജ്വന്ഷുമായി ശോഭനയ്ക്ക് ബന്ധമുണ്ടായിരുന്നു.
ശോഭനയുടെ മക്കളായ നൂതനും തനുജയും ഇന്ത്യൻ സിനിമാ നടിയായിരുന്നു.
ശോഭനയാണ് അവരുടെ ആദ്യ ചിത്രങ്ങൾ നിർമ്മിച്ചത്.
മകൾ ചതുര ഒരു കലാകാരിയും മകൻ ജയ്ദീപ് ഒരു പരസ്യ ചലച്ചിത്ര നിർമ്മാതാവുമാണ്.
ചതുരയും ജയ്ദീപും സിനിമകളിൽ അഭിനയിച്ചിട്ടില്ല.
ശോഭനയും മകളായ നൂതനും രണ്ടു പതിറ്റാണ്ടിലേറെയായി വേർപിരിഞ്ഞെങ്കിലും 1991 ഫെബ്രുവരിയിൽ കാൻസർ ബാധിച്ച് നൂതന്റെ മരണത്തിന് മുമ്പ് 1983 ൽ അനുരഞ്ജനം നടത്തി.
ശോഭനയും 2000 ൽ കാൻസർ ബാധിച്ച് മരണമടഞ്ഞു.
ശോഭനയുടെ ആദ്യ ചിത്രം "ഓർഫാൻസ് ഓഫ് സൊസൈറ്റി" (1935) ആയിരുന്നു.
വിനായക് സംവിധാനം ചെയ്ത ഈ സിനിമ "നിഗാഹെ നഫ്രത്ത്" എന്നും അറിയപ്പെടുന്നു.
ഈ ചിത്രം വിജയിച്ചില്ല, പക്ഷേ ശോഭനയുടെ വേഷത്തിന് മികച്ച നിരൂപക പ്രശംസ ലഭിച്ചു.
ഉർദു, മറാത്തി ഭാഷകളിലും ഈ ചിത്രം പുറത്തിറങ്ങി.
പതിമൂന്ന് മാസം കോലാപ്പൂർ സിനെറ്റോണിനൊപ്പം ഉണ്ടായിരുന്നെങ്കിലും ഒരു സിനിമയിൽ മാത്രമാണ് അഭിനയിച്ചത്.
പിന്നീട് കോലാപ്പൂർ സിനെറ്റോൺ വിട്ട് സാഗർ മൂവിറ്റോണിൽ (സാഗർ ഫിലിം കമ്പനി) ചേർന്നു.
1937 ൽ സർവോട്ടം ബദാമി സംവിധാനം ചെയ്ത "കോകില" എന്ന സിനിമയിൽ അഭിനയിച്ചു.
എന്നാൽ 1937 ന്റെ അവസാനത്തോടെ ശോഭന സാഗർ വിട്ട് ജനറൽ ഫിലിംസിൽ ചേർന്നു.
1939 ആയപ്പോഴേക്കും അവർ ഹിന്ദുസ്ഥാൻ സിനെറ്റോണിൽ ചേരുകയും കോൻ കിസി കാ (1939), സൗഭാഗ്യ (1940), അപ്നി നഗരിയ (1940) തുടങ്ങിയ ചിത്രങ്ങൾ നിർമ്മിക്കുകയും ചെയ്തു.